# Nadine Gordimer

| Nadine Gordimer  |
| --- |
|  |
| Biografske informacije |
| Rođenje | 20. studenoga 1923.  Springs, Transvaal, Južnoafrička Unija |
| Smrt | 13. srpnja 2014. (dob: 90)  Johannesburg, Južnoafrička Republika |
| Nacionalnost | Južnoafrikanka |
| Obrazovanje |
| Zanimanje | dramatičarka, spisateljica romana |
| Opus |
| Znamenita djela |
| *The Conservationist*, *July's People* |
| Nagrade |
|  Nobelova nagrada za književnost (1991.) |

**Nadine Gordimer** (Springs, Transvaal, 20. studenoga 1923. – Johannesburg, 13. srpnja 2014.), južnoafrička spisateljica, politička aktivistica i dobitnica Nobelove nagrade za književnost. Njezin se spisateljski opus dugo bavio moralnim i rasnim pitanjima, pogotovo onima vezanima uz apartheid u Južnoj Africi. Dugo je bila aktivna u pokretu za ukidanje apartheida te se priključila Afričkom nacionalnom kongresu u vrijeme kada je ta stranka bila zabranjena. Kasnije se aktivirala i u borbi za prava oboljelih od HIV-a ili AIDS-a.

## Biografija

Nadine Gordimer rodila se u Springsu, rudarskom gradu u provinciji Transvaal, a roditelji su joj bili židovski imigranti iz Litve. Iako formalno obrazovana u katoličkom samostanu, Gordimer je veći dio vremena provela kod kuće jer su roditelji bili uvjereni da ima slabo srce te da bi joj uzbuđenja vanjskog svijeta samo škodila zdravlju. Zbog toga je mlada Nadine još u tinejdžerskim godinama razvila sklonost prema pisanju kako bi kratila dosadu. U dobi od 15 godina objavljena joj je prva priča u lokalnim novinama.

Nakon godinu dana na Univerzitetu Witwatersrand, Nadine Gordimer preselila se u Johannesburg 1948. godine. Sve vrijeme objavljivala je kratke priče, a 1951. godine postala je redovni suradnik uglednog američkog časopisa *The New Yorker*.

Nakon Sharpevilleskog masakra 1960. godine Nadine Gordimer se počela zanimati za politiku te postala jedan od žestokih kritičara apartheida. Postala je bliska s advokatskim timom Nelsona Mandele, a neko vrijeme se čak i priključila ANC-u te krila njene vođe od južnoafričke policije. Njezina su djela često bila predmet cenzure.

Nadine Gordimer udavala se dva puta. U prvom je braku dobila kćer Oriane (r. 1950.), a u braku s Reinholdom Cassirerom, trgovcem umjetnina, sina Huga, koji je zajedno s njom kasnije pravio dokumentarne filmove.

## Bibliografija

|  |  |
| --- | --- |
| Romani* *The Lying Days* (1953)
* *A World of Strangers* (1958)
* *Occasion for Loving* (1963)
* *The Late Bourgeois World* (1966)
* *A Guest of Honour* (1970)
* *The Conservationist* (1974) - dobitnik Bookerove nagrade 1974.
* *Burger's Daughter* (1979)
* *July's People* (1981)
* *A Sport of Nature* (1987)
* *My Son's Story* (1990)
* *None to Accompany Me* (1994)
* *The House Gun* (1998)
* *The Pickup* (2001)
* *Get a Life* (2005)

Drame* *The First Circle* (1949) pub. in *Six One-Act Plays*

Adaptacije Gordimerinih priča* "The Gordimer Stories" (1981-82) - adaptacije sedam novela; Gordimer je napisala scenarij za njih četiri

Ostala djela* *On the Mines* (1973)
* *Lifetimes Under Apartheid* (1986)
* "Choosing for Justice: Allan Boesak" (1983) (dokumentarni film; ko-autor Hugo Cassirer)
* "Berlin and Johannesburg: The Wall and the Colour Bar" (dokumentarni film; ko-autor Hugo Cassirer)

Uredničke zbirke* *Telling Tales* (2004)
 | Zbirke novela* *Face to Face* (1949)
* *Town and Country Lovers*
* *The Soft Voice of the Serpent* (1952)
* *Six feet of the Country* (1956)
* *Not for Publication* (1965)
* *Livingstone's Companions* (1970)
* *Selected Stories* (1975)
* *No Place Like: Selected Stories* (1978)
* *A Soldier's Embrace* (1980)
* *Something Out There* (1984)
* *Correspondence Course and other Stories* (1984)
* *The Moment Before the Gun Went Off* (1988)
* *Once Upon a Time* (1989)
* *Jump: And Other Stories* (1991)
* *Why Haven't You Written: Selected Stories 1950-1972* (1992)
* *Something for the Time Being 1950-1972* (1992)
* *Loot: And Other Stories* (2003)
* *Beethoven Was One-Sixteenth Black* (2007)

Zbirke eseja* *The Essential Gesture: Writing, Politics and Places* (1988)
* *The Black Interpreters* (1973)
* *Writing and Being: The Charles Eliot Norton Lectures* (1995)
 |